# data[].attributes.body
Napakaraming guro dito sa amin
Ngunit bakit tila walang natira
Napakaraming nurse dito sa amin
Ngunit bakit tila walang natira
Nagaabroad sila
Gusto kong
(Yumaman, yumaman, yumaman, yumaman, yumaman)
Nagaabroad sila
Gusto kong
(Yumaman, yumaman, yumaman, yumaman, yumaman)
Nagaabroad sila

Lupa kong sinilangan ang pangalan ay pinas
Ngunit bakit parang puno na ang prutas ay pitas
Nauungusan ng batas parang inamag na bigas
Lumalakas na ang ulan ngunit ang payong ay butas
Tumatakbo ng madulas mga pinuno ay ungas
Sila lamang ang nakikinabang pero tayo ang utas
Mga kabayan natin ay lumilipad, lumalabas
Para pumunta ng ibang bansa at doon magtanas
Ng kamay para lamang magkakalyo lang 🤬
Ang pahingay iipunin para magamit paguwi
Dahil doon sa atin mahirap makuha buri
Mabahiran ng tsokolate ang matamis na ngiti
Ng anak na halos di nakilala ang ama
O ina na wala sa tuwing kaarawan nila
Dadarating kaya ang araw na ito'y mag-iiba
Kung hindi ka sigurado mag-isip isip ka na

Napakaraming inhinyero dito sa amin
Ngunit bakit tila walang natira
Napakaraming karpintero dito sa amin
Ngunit bakit tila walang natira
Nagaabroad sila
Gusto kong
(Yumaman, yumaman, yumaman, yumaman, yumaman)
Nagaabroad sila
Gusto kong
(Yumaman, yumaman, yumaman, yumaman, yumaman)
Nagaabroad sila

Mabuti kung mabuti ang kinakahinatnan
Ang kapalaran ng lahat nang nakipagsapalaran
Kahit nag-aalangan para lang sa kapakanan
Ng mahal sa buhay ang sugal ay tatayaan
Isasanla ang lahat ng kanilang mga pag-aari
Mababawi din naman yan ang sabi pag nayari
Ang proseso ng papeles para makasakay na sa eroplano
O barko kahit'saan man papunta.

Basta kumita ng dolyar na ipapalit'sa piso
Ang isa ay katumbas ng isang dakot ng mamiso
Ganyan ba ang kapalit ng buhay ng Pilipino
Lilisanin ang pamilya ang amo na kahit na sino

Gugutumin sasaktan malalagay sa piligro
Uuwing nasa kahon ni wala man lang testigo
Darating kaya ang araw na Ito'y magiiba
Kung hindi ka sigurado mag-isip isip ka na

# data[].attributes.body
Kahit sa patalim kumapit
Isang tuka isang kahig
Ang mga kamay na bahid ng galit
Kasama sa buhay na minana
Isang maling akala
Na ang taliwas kung minsan ay tama
Ang hari ng tondo hari ng tondo

Baka mabansagan ka na hari ng tondo
Hari ng tondo hari ng tondo ohhh
Baka mabansagan ka na hari ng tondo

Minsan sa isang lugar sa maynila
Maraming nangyayare ngunit takot ang dilang
Sabihin ang lahat
Animoy Kagat kagat
Kahit itagoy di mo pedeng pigilin ang alamat
Na umusbong,
Kahit na madami ang ulupong
At halos hindi iba ang laya sa pagkulong
Sa kamay ng iilan umaubosong kikilan
Ang lahat ng pumalag walang tanong ay kitilan,
Ng buhay, hukay, nuhay magpapatunay
Na kahit hindi makulay kailangang mag bigay pugay
Sa kung sino ang lamang
Mga bitukang Halang
At kung wala kang alam ay yumuko ka nalang
Hanggang sa may nag pasya na sumalungat sa agos
Wasakin ang mga kadena na syang gumagapos
Sa kwento na mas astig pa sa bagong tahi ng lonta
Sabay sabay nating hawiin ng tabing na tolda

# data[].attributes.body
Kayo po na naka upo
Subukan nyo namang tumayo
At baka matanaw, at baka matanaw na nyo
Ang tunay na kalagayan ko

Tao po, nandyan po ba kayo sa loob ng
Malaking bahay at malawak na bakuran
Mataas na pader pinapaligiran
At naka pilang mga mamahaling sasakyan
Mga Patay na laging bulong ng bulong
Wala namang kasal pero marami ang naka barong
Lumakas man ang ulan ay walang butas ang bubong
Mga plato't kutsara na hindi kilala ang tutong
At ang kanin ay simputi ng gatas na nasa kahon
At kahit na hindi pasko sa lamesa ay may hamon
Ang sarap sigurong manirahan sa bahay na ganyan
Sabi pa nila ay dito mo rin matatagpuan

Ang tao na nagmamay-ari ng isang upuan
Na pag may pagkakatao'y pinag-aagawan

Kaya naman hindi niya pinakakawalan
Kung makikita ko lamang siya ay aking sisigawan

Mawalang galang na po
Sa taong naka upo
Alam niyo bang pantakal ng bigas namin ay di puno
Ang ding-ding ng bahay namin ay pinagtagpi-tagping yero
Sa gabi ay sobrang init na tumutunaw ng yelo
Na di kayang bilhin upang ilagay sa inumin
Pinakulong tubig sa lumang takuring uling-uling
Gamit lang panggatong na inanod lamang sa istero
Na nagsisilbing kusina sa umaga'y aming banyo

Ang aking inay na may kayamanan isang kaldero
Na nagagamit lang pag ang aking ama ay sumweldo
Pero kulang na kulang parin

Ulam na tuyo't asin
Ang singkwenta pesos sa maghapo'y pagkakasyahin
Di ko alam kung talagang maraming harang
O mataas lang ang bakod
O nagbubulag-bulagan lamang po kayo
Kahit sa dami ng pera niyo
Walang doktor na makapagpapalinaw ng mata niyo
Kaya...

Wag kang masyadong halata
Bato-bato sa langit
Ang matamaa'y wag magalit
O bato-bato bato sa langit
Ang matamaan ay
Wag masyadong halata (ooh)
Wag kang masyadong halata
Hehey, (Wag kang masyadong halata)
(Wag kang masyadong halata)

# data[].attributes.body
Totoy, bilisan mo, bilisan mo ang takbo
Ilagan mga bombang nakatutok sa ulo mo
Totoy, tumalon ka, dumapa kung kailangan
At baka tamaan pa ng mga balang ligaw

Totoy, makinig ka, 'wag kang magpa-gabi
Baka pagkamalan ka't humandusay d'yan sa tabi
Totoy, alam mo ba kung ano ang puno't dulo
Ng di matapos-tapos na kaguluhang ito?

Hindi pula't dilaw tunay na magkalaban
Ang kulay at tatak ay 'di s'yang dahilan
Hangga't marami ang lugmok sa kahirapan
At ang hustisya ay para lang sa mayaman

Habang may tatsulok at sila ang nasa tuktok
Hindi matatapos itong gulo

Ililigtas ang hininga ng kay raming mga tao
At ang dating munting bukid, ngayo'y sementeryo
Totoy, kumilos ka, baliktarin ang tatsulok
Tulad ng dukha, nailagay mo sa tuktok

Hindi pula't dilaw tunay na magkalaban
Ang kulay at tatak ay di syang dahilan
Hangga't marami ang lugmok sa kahirapan
At ang hustisya ay para lang sa mayaman

Habang may tatsulok at sila ang nasa tuktok
Hindi matatapos itong gulo

Hindi pula't dilaw tunay na magkalaban
Ang kulay at tatak ay 'di s'yang dahilan
Hangga't marami ang lugmok sa kahirapan
At ang hustisya ay para lang sa mayaman

Habang may tatsulok at sila ang nasa tuktok
Hindi matatapos itong gulo
Habang may tatsulok at sila ang nasa tuktok
Hindi matatapos itong gulo
Hindi matatapos itong gulo